સૂત્રોમાંથી મળતી વિગત મુજબ, એક NGO ઓર્ગેનાઇઝેન સાથે સંકળાયેલા મનાતા ચાર ભેજાબાજે બોગસ માર્કશીટ વેચવાનું કારસ્તાન શરૂ કર્યું હતું. ખાનગી સંસ્થા કે પ્રાઇવેટ લીમીટેડ કંપનીમાં નોકરી કરવા ઇચ્છતા હોય પરંતુ ગ્રેજ્યુએટ ન હોય એવા નોકરીવાંચ્છુકોને આ ટોળકી દ્વારા મોટી રકમ લઇને બોગસ માર્કશીટની વ્યવસ્થા કરી અપાય છે તેવી પોલીસને બાતમી મળી હતી. બોગસ માર્કશીટ મેળવવા ઇચ્છુક હોય એવા ‘બકરા’ શોધીને કદ પ્રમાણે વેતરી નાખતી ટોળકીમાં પ્રતિક, વિજય, ચિરાગ સહિતના શખસો વિશે સચોટ માહિતી મળતા પોલીસે આ ટોળકીના ત્રણ સભ્યને સકંજામાં લઇ લીધા છે.